Document ID: 31998R2070

NEUVOSTON ASETUS (EY) N:o 2070/98,
annettu 28 päivänä syyskuuta 1998,
hunajan tuotannon ja kaupan pitämisen kehittämiseksi tarkoitettujen toimien soveltamista koskevista yleisistä säännöistä annetun asetuksen (EY) N:o 1221/97 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon komission ehdotuksen (1),
ottaa huomioon Euroopan parlamentin lausunnon (2),
ottaa huomioon talous- ja sosiaalikomitean lausunnon (3),
sekä katsoo, että
asetuksessa (EY) N:o 1221/97 (4) vahvistetaan määräaika kansallisten ohjelmien osana toteutetuista toimista aiheutuvien menojen suorittamiseksi, ja
jotta kansallisten ohjelmien voimassaoloaika ei ensimmäisenä vuonna lyhentyisi, näiden ensimmäisten ohjelmien osana toteutetuista toimista aiheutuvien menojen suorittamiseen liittyvä määräaika olisi siirrettävä myöhemmäksi,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1221/97 3 artiklan kolmas kohta seuraavasti:
"Jäsenvaltioiden on suoritettava 1 artiklassa tarkoitettujen vuosittaisten kansallisten ohjelmien osana toteutetuista toimista aiheutuvat kulut viimeistään 15 päivänä lokakuuta kunakin vuonna. Ensimmäisen vuoden osalta tämä määräaika on kuitenkin 31 päivä tammikuuta 1999."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä syyskuuta 1998.

Labels: 2
17
7
3
15